Názov projektu	
Podpora rozvoja regionálnej zamestnanosti bez BSK	

Názov Operačného programu	
Operačný program Zamestnanosť a sociálna inklúzia	

Kód výzvy a ITMS kód projektu	
Kód výzvy: OP ZaSI NP 2014/1.1/02
ITMS kód projektu: 27110130036	

Názov prioritnej osi, opatrenia a rámcovej aktivity	
Prioritná os: 1 Podpora rastu zamestnanosti 
Opatrenie: 1.1 Podpora programov v oblasti podpory zamestnanosti a riešenia nezamestnanosti a dlhodobej nezamestnanosti	

Miesto realizácie projektu (mesto/okres/samosprávny kraj) 	
Trenčiansky kraj, Banskobystrický kraj, Nitriansky kraj, Trnavský kraj, Košický kraj,
Žilinský kraj, Prešovský kraj	

Časový rámec realizácie projektu (dátum začatia a dátum ukončenia realizácie projektu:  ddmmrrrr – ddmmrrrr) 	
01.04.2014 - 30.11.2015	

Rozpočet projektu ( celkové náklady na projekt a výška  poskytnutého nenávratného finančného príspevku)	
6 500 000,00 EUR	

Kontaktné údaje prijímateľa (názov a sídlo prijímateľa, meno kontaktnej osoby pre projekt,  telefón, fax, e-mail, webová stránka)	
Ústredie práce, sociálnych vecí a rodiny 
Špitálska 8 
812 67 Bratislava
www.upsvar.sk 
PhDr., Bc.. Ivana Klepáčová Černáková
projektový manažér
telefón  + 421 2 20 444 876
email: ivana.klepacovacernakova@upsvr.gov.sk	

Ciele projektu  (uveďte kľúčové slová)
•	Podpora rozvoja regionálnej zamestnanosti formou spolupráce úradov práce, sociálnych vecí a rodiny so zamestnávateľskými subjektmi. 

Špecifické ciele projektu:
•	Podpora zamestnávania uchádzačov o zamestnanie v jednotlivých regiónoch Slovenskej republiky.	

Cieľové skupiny: 
•	UoZ podľa § 6 ods. 1 zákona o službách zamestnanosti vedení v evidencii UoZ najmenej 3 mesiace,
•	ZUoZ podľa § 8 ods. 1 zákona o službách zamestnanosti vedení v evidencii UoZ najmenej 3 mesiace,
•	Zamestnanci prijatí na vytvorené pracovné miesta v zmysle hlavnej aktivity č. 1 , ktorí boli pred zaradením na vytvorené pracovné miesta uchádzačmi o zamestnanie resp. znevýhodnenými uchádzačmi o zamestnanie vedenými v evidencii UoZ najmenej 3 mesiace. 

Stručný opis projektu: 	
1.	Ciele	
Cieľom projektu je podpora rozvoja regionálnej zamestnanosti formou spolupráce úradov práce, sociálnych vecí a rodiny so zamestnávateľskými subjektmi a  podpora zamestnávania uchádzačov o zamestnanie v jednotlivých regiónoch Slovenskej republiky.

V  rámci jednotlivých územných krajov sú výrazné regionálne rozdiely ekonomického potenciálu, ktoré majú za následok diferencovanú mieru nezamestnanosti a nedostatok pracovných príležitostí. Najvyššia miera nezamestnanosti v SR k 31.12.2013 bola evidovaná v okrese Rimavská Sobota – 35,59% a najnižšia v okrese Galanta – 7,20%. Výrazné regionálne rozdiely prevládajú i v súčasnej dobe. Stav UoZ v decembri 2012 dosiahol počet 425 858 osôb. V júni 2013 klesol na 418 168 osôb, čo predstavuje pokles o 7 690 osôb. Vysoká miera nezamestnanosti a s tým spojený nedostatok pracovných príležitostí ovplyvňuje možnosť získania pracovných skúseností/zručností potrebných pre uplatnenie sa na TP. Jednou z možností zmierenia tohto stavu je motivácia zamestnávateľov k vytváraniu PM.

Zdôvodnenie potrieb cieľovej skupiny
UoZ vedení v evidencii najmenej tri  mesiace, resp. skupina ZUoZ vedených v evidencii UoZ najmenej 3 mesiace, ktorí si v  rámci štruktúry UoZ vyžadujú osobitnú starostlivosť. Je to predovšetkým nízka úroveň vzdelania, komunikačných zručností, chýbajúca prax, nedostatok motivácie, nedostatočná  orientácia na trhu práce a rôzne iné slabé stránky, ktoré im bránia uplatniť sa na existujúcom trhu práce. 
Skupina ZUoZ je tvorená najmä nízkokvalifikovanými nezamestnanými, často s malými alebo žiadnymi pracovnými skúsenosťami a pri zvýšenom dopyte po pracovnej sile dochádza k obsadzovaniu pracovných miest, predovšetkým kvalifikovanejšou pracovnou silou so získanými pracovnými návykmi. Osobitnou skupinou ZUoZ sú ľudia so zdravotným postihnutím v zmysle § 9 zákona o službách zamestnanosti, vzhľadom na to, že ide o ťažko zamestnateľnú skupinu UoZ z dôvodu neochoty zamestnávateľov zamestnať uchádzačov o zamestnanie so zdravotným postihnutím, pretože  sa obávajú ich častej práceneschopnosti, nižšej kvalifikácie či pracovnej výkonnosti. Neľahké podmienky pre zamestnanie a tým vyvolané pocity menejcennosti, zároveň obmedzený pohyb po pracovnom trhu práce zo zdravotných dôvodov si vyžaduje zvyšovanie kvalifikácie, pracovných zručností a schopností v súlade s dopytom na trhu práce. Nedostatočná sebadôvera voči vlastným schopnostiam, jazykové a kultúrne rozdiely, ťažšie osvojovanie si modernejších technológií patria taktiež k dôvodom prečo zamestnávatelia nie sú motivovaní zamestnávať skupinu ZUoZ.

Práve z uvedených dôvodov môžu opatrenia v rámci hlavných aktivít tohto NP vytvoriť čiastkové systémové riešenie nastolených problémov ako jedna z foriem podpory zamestnávania UoZ, resp. ZUoZ v jednotlivých regiónoch SR.

OČAKÁVANÁ SITUÁCIA PO SKONČENÍ REALIZÁCIE PROJEKTU
Realizácia NP prispeje najmä k:
•	zmierneniu regionálnych nerovností na TP,
•	rozvoju miestnej a regionálnej zamestnanosti, 
•	zvýšeniu motivácie zamestnávateľov vytvárať pracovné miesta pre evidovaných nezamestnaných,
•	zvýšeniu počtu vytvorených pracovných miest u zamestnávateľov, najmä v okresoch s vyššou mierou evidovanej nezamestnanosti ako je celoslovenský priemer,
•	podpore zamestnávania uchádzačov o zamestnanie vytváraním pracovných miest, 
•	zvýšeniu flexibility pri reagovaní na potreby regionálneho TP. 

     2.   Plánované aktivity (max. 15 riadkov)	
Hlavné aktivity:
•	Aktivita č. 1 - Poskytovanie príspevkov na podporu vytvárania pracovných miest  u vybraných  zamestnávateľov 
•	Aktivita č. 2 - Poskytovanie príspevkov na podporu vzdelávania
Podporné aktivity:
•	Riadenie projektu
•	Publicita a informovanosť	

Plánované publikácie zamerané na šírenie výsledkov projektu, webové stránky alebo iné plánované aktivity	
Plagáty, záverečná brožúra. 

www.upsvar.sk